O'zbekistonda orqa oynalarni qoraytirish 4 yil avval 2000 dollardan qimmat edi, endi esa bepul. Bunga qanday yetib kelindi?

O'zbekiston prezidenti Shavkat Mirziyoev 1 iyuldan avtomobillarning orqa yon oynalarini qoraytirish bepul bo'lishini, old yon oynalarini qoraytirish bahosi esa 6 baravargacha pasaytirilishini e'lon qildi. Atigi to'rt yil avval orqa oynalarni qoraytirish bahosi hozirgi narxlar bo'yicha kamida 27 million so'mga tushardi, old oynalarni qoraytirishga esa mutlaqo ruxsat yo'q edi. “Bugun.uz” o'tgan 2018 yil iyulidan beri “tonirovka” va uning narxi masalasida qabul qilingan asosiy qarorlarni bir maqolaga jamladi.
↓
Hukumat qaroriga muvofiq, O'zbekistonda 2018 yil 1 avgustdan avtomobillarning oynalarini yillik to'lov asosida qoraytirishga ruxsat berildi. Qarorga ko'ra, faqat orqa (“lobovoy”) va orqa yon oynalarni qoraytirish mumkin, old oynalarni qoraytirish taqiqlanadi. Buning uchun:
to'lashi kerak edi. Bu “tonirovka” ruxsatnomasini olish uchun dunyodagi eng yuqori narx, deya e'tirof etildi.
Avtomobil oynalarini ruxsatsiz qoraytirganlik uchun jarima miqdori eng kam ish haqining 1 baravari (2019 yil may holatiga ko'ra — 202 730 so'm, 2022 yil iyun holatiga ko'ra — 300 ming so'm)dan 25 baravari (2019 yil may holatiga ko'ra — 5 068 250 so'm, 2022 yil iyun holatiga ko'ra — 7,5 million so'm)ga oshirildi. Avtomobil orqa (lobovoy) va orqa yon oynalarini qoraytirish uchun beriladigan eng arzon bir yillik ruxsatnoma bahosi, eng kam ish haqi miqdori oshgani munosabati bilan, 18,24 million so'mga yetgan edi.
Hukumat tonirovkalar bo'yicha yangi qaror qabul qildi. Birinchidan, orqa (lobovoy) oynani qoraytirish bepul bo'ldi, orqa yon oynalarni qoraytirish bahosi esa
Shuningdek, old yon oynalarni ham qoraytirishga ruxsat berildi. Buning uchun jismoniy va yuridik shaxslar EKIHning 50 barobari (11,15 million so'm), xorijiy tashkilotlar esa 80 barobari (17,84 million so'm) miqdorida to'lov qilishi kerak.
Ma'lumot uchun: taxminan shu vaqtda, tonirovka masalasidagi muhokamalar jarayonida, orqa yon oynalarga parda o'rnatganlik uchun ruxsat olish shart emasligi, buning uchun haydovchilarni jarimaga tortish qonunga xilof ekani ma'lum bo'ldi.
Hukumat “tonirovka” narxini pasaytirish bo'yicha navbatdagi qarorni qabul qildi. Jismoniy shaxslar uchun orqa yon oynalarni qoraytirish narxi bazaviy hisoblash miqdori (BHM)ning 5 barobari (2020 yil oktyabr holatiga ko'ra — 1,11 million so'm, 2022 yil iyun holatiga ko'ra — 1,5 million so'm) miqdorida belgilandi. Old yon oynalarni qoraytirish narxi o'zgarmadi. Yuridik shaxslar hech qanday yengillik berilmadi.
2022 yil 19 iyun kuni e'lon qilingan mavzuga doir material: O'zbekistonliklar shunday demoqda: “‘Tonirovkaʼ jinoyat emas va u tekin bo'lishi kerak”
Prezident Shavkat Mirziyoev 2022 yil 1 iyuldan boshlab avtomobilning orqa yon oynalarini qoraytirish to'lovlari bekor qilinib, bepul bo'lishini, old va orqa yon oynalarni to'liq qoraytirish to'lovlari 6 barobargacha arzonlashtirilishini e'lon qildi.